Einar Schanke

Einar Leonard Schanke (født 19. mai 1927, død 23. februar 1992) var en norsk musiker, komponist, kapellmester, teatersjef og produsent, kjent for å ha ledet de viktigste revyscenene i Oslo.

Einar Schanke var sønn av Engeline Vindenes og bakermester Einar Schanke, og ble i 1960 gift med Karin Anne Brit («Lollo») Andreassen. 
Bakermester Schanke var sønn av maleren Christian Krohg gjennom hans forhold til enken Mathilde Nicoline Schanke, f. Halvorsen.

Artisten Guri Schanke er niese av Einar Leonard Schanke.

Han innledet i studietiden sitt livslange samarbeide med Bjørn Sand og Alfred Næss, samt figurerte på jazz-scenen med eget orkester (1955–1959). Siden 1959 engasjert på Det norske teatret som kapellmester (1959–1963) og direktør (1963–1975). Han ledet plateselskapet «Cat Music» (1964–), overtok ABC-Teatret (1967), og Chat Noir (1975–), og var forfatter for jazzpregede revyklassikere som Kjære lille Norge, Syng og vær glad og Nå går det rett på dunken. Schanke medvirket også som jazzmusiker, på en rekke utgivelser i Oslos jazzmiljø. Hans mest markante komposisjoner er samlet på Einar Schanke's nevergreens (Cat Music, 1996), med opptak fra hans «Big Band» av 1976.

Priser og utmerkelser (utvalg) 
 1977 – Leonardstatuetten
 1972 – Spellemannprisen i åpen klasse

Referanser

Eksterne lenker 
 

Norske pianister
Norske komponister
Vinnere av Spellemannprisen
Personer fra Oslo